EkBass/fiwiki-20250220-pages-articles huggingface dataset:
Halla-aho

Halla-aho voi tarkoittaa ainakin seuraavia: ==Henkilöitä== * Ari Halla-aho (s. 1971), pesäpalloilija * Jussi Halla-aho (s. 1971), eduskunnan puhemies, perussuomalaisten kansanedustaja * Muffe Halla-aho, oik. Ari Halla-aho, radiojuontaja (Radiomafia) * Otto Halla-aho (1875–1956), kansansoittaja ja kyläpelimanni * Sonja Halla-aho (s. 1993), näyttelijä ==Maantieteellisiä kohteita== * Halla-aho, kyläkunta Alajärvellä * Halla-aho, kylä Juvalla * Halla-aho, kylä Kajaanissa * Halla-aho, kylä Mäntyharjulla * Mänttä- Vilppulassa
Carlo Cassola

Carlo Cassola (1917 Rooma, Italia – 1987 Monte Carlo, Monaco) oli italialainen kirjailija. Hänen teoksistaan vastarintaliikkeestä ja sodan jälkeisestä ajasta kertova Buben tyttö La ragazza di Bube (1960) on saanut paljon huomiota Italian ulkopuolellakin. Cassola sai tästä kirjasta Italian arvostetuimman kirjallisuuspalkinnon, Strega-palkinnon vuonna 1960. Cassola luokiteltiin joskus italialaisiin neorealisteihin, mutta itse hän vastusti kaikkia häneen liitettyjä nimikkeitä ja ryhmittymiä.Dictionary of Literary Biography on Carlo Cassola Buben tyttö on pohjana samannimiselle elokuvalle, jonka pääosaa näyttelee Claudia Cardinale. == Suomennetut teokset == * Buben tyttö (La ragazza di Bube), suomentanut L. Ahtiluoto, WSOY 1961 * Pyyntimies (Il Cacciatore), suomentanut J. A. Hollo, WSOY 1966 * "Sotilas", novelli, suom. Marja-Leena Mikkola, teoksessa Italialaisia kertomuksia 1900-luvulta == Lähteet == Luokka:Italialaiset kirjailijat Luokka:Vuonna 1917 syntyneet Luokka:Vuonna 1987 kuolleet
Ystävät hämärän jälkeen (vuoden 2008 elokuva)

Ystävät hämärän jälkeen (Låt den rätte komma in) on vuonna 2008 ensi-iltansa saanut ruotsalainen romanttinen kauhuelokuva, jonka on ohjannut Tomas Alfredson ja käsikirjoittanut John Ajvide Lindqvist oman romaaninsa pohjalta. Elokuvalle on myönnetty useita palkintoja, muun muassa Göteborgin ja Tribecan elokuvajuhlien parhaan elokuvan palkinnot. Göteborgissa elokuva sai palkinnon myös parhaasta kuvauksesta. Vuonna 2016 elokuva äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva- asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. Matt Reevesin käsikirjoittama ja ohjaama englanninkielinen versio Ystävät hämärän jälkeen (Let Me In) sai ensi-iltansa vuonna 2010. ==Juoni== 12-vuotias, koulukiusattu Oskar asuu Blackebergissä, Tukholmassa 1980-luvun alussa. Hän tapaa samanikäisen tytön, Elin, joka on juuri muuttanut Oskarin naapuriin vanhan miehen, Håkanin kanssa. Kaupunginosassa on samoihin aikoihin alkanut tapahtua murhia. Ystävystyttyään Elin kanssa paremmin Oskar saa tietää Elin olevan vampyyri, jolle Håkan kerää verta murhaamalla ihmisiä. == Rooleissa == == Lähteet == == Aiheesta muualla == * Viralliset sivut * Elokuva Rottentomatoesissa Luokka:Ruotsalaiset kauhuelokuvat Luokka:Ruotsalaiset draamaelokuvat Luokka:Vampyyrielokuvat Luokka:Vuoden 2008 ruotsalaiset elokuvat Luokka:Elokuvat ystävyydestä
Suspyre

Suspyre on vuonna 2001 perustettu progressiivista metallia soittava yhtye New Jerseyn osavaltiosta Yhdysvalloista. Yhtye sekoittaa musiikissaan erilaisia vaikutteita aina progressiivisesta rockista ja sinfonisesta metallista jazziin ja klassiseen musiikkiin . ==Julkaisut== * * * * ==Lähteet== ==Aiheesta muualla== *Yhtyeen virallinen sivusto * Luokka:Yhdysvaltalaiset sinfoniset metalliyhtyeet Luokka:Yhdysvaltalaiset progressiiviset metalliyhtyeet
Walter de Camp

Walter de Camp (oik. Kari Lempinen; 11. joulukuuta 1946 Helsinki – 15. huhtikuuta 2017 Vantaa)Kuolinilmoitus. Helsingin Sanomat 13.5.2017, s. C 23 (kuolinpaikka Vantaa).Römpötti, Harri: Yön ja dekadenssin raportoija. Helsingin Sanomat 22.4.2017. Viitattu 22.4.2017. oli suomalainen toimittaja, joka piti kolumnia City-lehden Sisäpiiri-palstalla. Lempinen aloitti kirjoittamisen 1980-luvun alussa Uusi Laulu -lehdessä, joka nosti esiin monia vähän tunnettuja alakulttuureita. Hän erikoistui kirjoittamaan kaupungin yöelämästä, erityisesti seksiin ja ”dekadentteihin” elämäntapoihin liittyneistä aiheista. Nimimerkkiä Walter de Camp hän alkoi käyttää vuonna 1986. Hänen on sanottu kirjoittajana olleen mukana tuomassa Suomeen 1980-luvulla uudenlaista kaupunkikulttuuria ja hänen kolumninsa on nähty gonzo-tyylin suomalaisena edustajana. Lempinen perusti vuonna 1983 yhdessä Jukka Lindforsin kanssa Odessa-kustantamon, ja suomensi monia sen julkaisemia tunnettujen ulkomaisten kirjailijoiden teoksia. Vuonna 1994 hän teki Seppo Pietikäisen kanssa Ylelle gonzo-henkisen sarjan Verhojen takaa, jossa he esittelivät Helsingin alakulttuureita.Walter de Campin ja Bill Dollarsin Privaatti-TV ”Verhojen takaa”. Ylen Elävä arkisto 9.1.2013. Viitattu 22.4.2017. De Camp kertoi nimimerkkinsä olleen yhdistelmä saksalaisen filosofin Walter Benjaminin ja amerikkalaisen näyttelijän Rosemary DeCampin nimistä. Monet arvelivat sukunimen viitanneen myös englanninkieliseen camp- käsitteeseen. De Camp julkaisi ensimmäisen kirjansa He halusivat vain itseään vuonna 1988. Hänen kirjalliseen tuotantoonsa kuuluivat muun muassa Fetissikirja vuodelta 1997 ja Hekumallinen Berliini vuodelta 2011, jossa Walter de Camp sukelsi Berliinin heteroseksuaaliseen alamaailmaan. Lempinen kuoli sairauskohtaukseen 70-vuotiaana huhtikuussa 2017. == Teokset == * * Yhdessä Bill Dollarsin (Seppo Pietikäinen) kanssa * * * * * * == Lähteet == == Aiheesta muualla == Luokka:Suomalaiset toimittajat Luokka:Suomalaiset kolumnistit‎ Luokka:Vuonna 1946 syntyneet Luokka:Vuonna 2017 kuolleet
Franz von Hipper

Franz Ritter von Hipper (13. syyskuuta 1863 – 25. toukokuuta 1932) oli Saksan keisarillisen laivaston amiraali ensimmäisen maailmansodan aikana. Weilheimissä syntynyt Franz liittyi armeijaan vuonna 1881. 18-vuotias kadetti palveli muun muassa SMS Niobella ja SMS Leipzigilla. Jo vuonna 1884 Hipper komensi torpedoyksiköitä. Vuonna 1903 hän sai komentoonsa panssarilaiva SMS Friedrich Karlin. Hipper komensi sotalaivastoa Jyllannin taistelussa. Juuri ennen sodan loppumista Hipper ylennettiin Reinhard Scheerin tilalle avomerilaivaston päälliköksi 1918. Hipper jäi eläkkeelle vielä samana vuonna. Toisessa maailmansodassa Saksaa palvellut raskas risteilijä Admiral Hipper nimettiin hänen mukaansa. == Aiheesta muualla == Luokka:Saksan keisarikunnan laivaston amiraalit Luokka:Saksalaiset ensimmäisen maailmansodan sotilaat Luokka:Vuonna 1863 syntyneet Luokka:Vuonna 1932 kuolleet
Maximilian von Spee

pienoiskuva|Maximilian von Spee Maximilian Johannes Maria Hubertus Reichsgraf von Spee (22. kesäkuuta 1861 Kööpenhamina, Tanska – 8. joulukuuta 1914 Etelä- Atlantti Falklandsaarten edustalla) oli saksalainen kreivi ja Saksan keisarikunnan laivaston vara-amiraali. == Ura == Von Spee liittyi Saksan keisarikunnan laivastoon kadetiksi 23. huhtikuuta 1878. Hän sai upseerin viran 17. joulukuuta 1881 ja palveli useissa komentotehtävissä Afrikassa, muun muassa Saksan Kamerunin satamien päällikkönä, sekä Kaukoidässä. Hän työskenteli myös asekehityksen parissa. Vuonna 1908 hänet nimitettiin Pohjanmeren laivaston esikuntapäälliköksi.Who's Who - Maximilian von Spee, First World War.com Von Spee ylennettiin 27. tammikuuta 1910 kontra- amiraaliksi ja vara-amiraaliksi 14. marraskuuta 1913, jolloin hänet nimitettiin Saksan Itä-Aasian risteilijälaivueen komentajaksi lippulaivanaan SMS Scharnhorst. Laivue oli sijoitettu Kiinaan Tsingtauhun, joka oli saksalaisten hallinnoima enklaavi Kiinassa. Ensimmäisen maailmansodan alettua laivue keskittyi upottamaan brittiläisiä kauppa-aluksia. Se saavutti myös näyttävän voiton Yhdistyneen kuningaskunnan kuninkaallisen laivaston risteilijäosastosta Chilen rannikolla 1. marraskuuta 1914 käydyssä Coronelin meritaistelussa, jossa von Speen vastustajana brittiosaston komentajana oli Christopher Cradock.Koop & Schmolke 2000, s. 171 Von Spee kaatui Falklandsaarten taistelussa 8. joulukuuta 1914 yritettyään aluksineen suorittaa iskun Port Stanleyn satamaan ja jouduttuaan vara-amiraali Frederick Sturdeen komentamien HMS Invinciblen ja HMS Inflexiblen yllättämiksi. Taistelussa kuoli noin 2 000 saksalaista, mukaan lukien von Speen pojat luutnantit Otto Ferdinand ja Heinrich Franz. Von Speen osaston aluksista upposi yhteensä kuusi.Koop & Schmolke 2000, s. 171–172 == Muuta == Vuonna 1934 taskutaistelulaiva Admiral Graf Spee sai nimensä von Speen mukaan. ==Lähteet== * === Viitteet === Luokka:Saksalaiset ensimmäisessä maailmansodassa kaatuneet Luokka:Saksan keisarikunnan laivaston amiraalit Luokka:Vuonna 1861 syntyneet Luokka:Vuonna 1914 kuolleet
Pikkumuurahaiskarhu

Pikkumuurahaiskarhu (Cyclopes didactylus) on muurahaiskarhujen alalahkoon kuuluva, Etelä- ja Keski-Amerikassa elävä nisäkäs, sukunsa ja heimonsa ainoa laji. pienoiskuva|vasen|Täytetty pikkumuurahaiskarhu == Ulkonäkö ja koko== Pikkumuurahaiskarhu on pienikokoinen: se kasvaa vain 35–45 cm pitkäksi ja painaa alle 400 grammaa. Sen turkki on silkinpehmeä, kullanruskea. Etujaloissa on huomattavan pitkät kynnet. Häntä on voimakas, ja antaa lisätukea eläinten kiipeillessä ja riippuessa oksista.Wildinfo == Ravinto == Muiden muurahaiskarhujen tapaan pikkumuurahaiskarhukin käyttää ravintonaan lähes yksinomaan muurahaisia ja termiittejä. Näitä se saalistaa työntämällä pitkän, tahmean kielensä muurahaispesään. Hyönteiset tarttuvat kieleen, ja muurahaiskarhu vetää ne suuhunsa. Se syö päivässä keskimäärin 100–8 000 hyönteistä. == Lisääntyminen == Pikkumuurahaiskarhunaaras saa yhden poikasen kerrallaan, mutta niitä voi syntyä kaksikin samana vuonna. Pikkumuurahaiskarhun tiineysaika on 120–150 vuorokautta. Poikanen asetetaan lehdillä vuorattuun pesään, usein onton puunrungon sisään. Molemmat vanhemmat hoitavat sitä ja ruokkivat pureskelluilla, puoliksi sulaneilla hyönteisillä. == Levinneisyys == Pikkumuurahaiskarhuja tavataan metsissä alueella, joka ulottuu Meksikon eteläosista Boliviaan ja Brasiliaan. Laji elää Ceiba-puissa, liikkuu öisin ja laskeutuu vain harvoin maanpinnalle.Schober, M. 1999. Cyclopes didactylus, Animal Diversity Web. == Lähteet == Luokka:Muurahaiskarhut
Pierre-Esprit Radisson

Pierre-Esprit Radisson (1636 – 1710) oli ranskalainen tutkimusmatkailija ja turkiskauppias. Hänen matkaraporttinsa johtivat päätökseen Hudson's Bay Companyn perustamisesta. Radisson muutti Uuden Ranskan Pohjois-Amerikkaan teini-ikäisenä. Irokeesit sieppasivat hänet, ja hän eli jonkun aikaa irokeesien kanssa ja tutustui heidän kulttuuriinsa. Hän karkasi, palasi Uuteen Ranskaan ja lähti löytö- ja metsästyretkille lankonsa Médard des Groseilliersin kanssa. Nuorukaiset löysivät uusia metsästysmaita ja reitin Hudsoninlahdelle, mutta joutuivat hankaluuksiin salametsästyksestä ja luvattomasta turkiskaupasta syytettyinä. He kohtasivat enemmän ymmärrystä englantilaisten siirtokunnista, ja Radisson teki seuraavan retkensä englantilaisten tilauksesta. .Myöhemmin hän työskenteli uudelleen Ranskan hyväksi, siirtyi sitten Hudson Bay Companyn palvelukseen ja jäi sieltä eläkkeelle. == Lähteet == Luokka:Ranskalaiset tutkimusmatkailijat Luokka:Turkiskauppiaat Luokka:Vuonna 1636 syntyneet Luokka:Vuonna 1710 kuolleet
Médard des Groseilliers

Médard des Groseilliers (1618 – 1690) oli ranskalainen tutkimusmatkailija ja turkiskauppias. Hän työskenteli jesuiitta-lähetyssaarnaajien kanssa huron- heimon parissa, ja kuuli näiltä, että Suurten järvien pohjoispuolella on laajoja, loistavia metsästysmaita. Hän teki sinne retkiä vaimonsa veljen Pierre-Esprit Radissonin kanssa. Heidän kokemuksensa johtivat päätökseen Hudson's Bay Companyn perustamisesta. == Lähteet == == Aiheesta muualla == * Canadian Encyclopedia * Canadian Biography Online Luokka:Ranskalaiset tutkimusmatkailijat Luokka:Turkiskauppiaat Luokka:Vuonna 1618 syntyneet Luokka:Vuonna 1690 kuolleet
Saint Anthonyn putous

thumb Saint Anthonyn putous oli Mississippi-joen ainoa merkittävä luonnollinen vesiputous. Luonnollinen putous on nyt korvattu betonisella padolla ja sulkujen sarjalla, joka mahdollistaa joella kulkemisen putouskohdan yli. Putouksen tuottama vesivoima oli tärkeä tekijä Minneapolisin kaupungin kehityksessä 1800-luvulla. Vuosina 1880–1930 Minneapolis mainosti olevansa "maailman viljamyllyjen pääkaupunki".Mill Cilty Museum Ennen eurooppalaisten tuloa paikalliset asukkaat pitivät Saint Anthonyn putousta melko pyhänä paikkana. Euroopassa putouksesta kuultiin 1680, kun belgialainen Louis Hennepin kirjoitti siitä matkakuvauksessaan.St. Anthony Falls National Park Service USA Vuonna 1848 Franklin Steele patosi osan putousten itäosasta ja perusti vesivoimalla toimivan sahan.Minnesota Historical Society Minneapolisin kasvaessa putouksiin lisättiin patoja ja vesivoimalaitteita. Padot kavensivat uomaa ja pahensivat eroosiota. 1869 tapahtui suuri maanvyöry, ja putousten niskalta lohkesi isoja lohkareita. Insinöörit suosittelivat murtumakohdan korjaamista ja vahvistamista keinotekoisella padolla, joka valmistui 1884. Vuosina 1930–1963 rakennettiin kanavien, sulkujen ja patojen sarja, joiden avulla laivat voivat ohittaa putouskohdan.A Sightseers Guide To Engineering ==Lähteet == == Aiheesta muualla == Luokka:Vesiputoukset Luokka:Yhdysvaltain kanavat Luokka:Yhdysvaltain padot Luokka:Minnesotan rakennukset ja rakennelmat Luokka:Minnesotan maantiede Luokka:National Register of Historic Places -kohteet Minnesotassa
Wallius (yritys)

Wallius on suomalainen hitsauskonemerkki, jota valmistaa Muurlassa toimiva, vuonna 1949 perustettu perheyritys Wallius Hitsauskoneet Oy. Yritys perustettiin sähköurakoitsijaksi, mutta alkoi pian valmistaa omassa pajassa hitsausmuuntajia. 1960-luvulla sähköurakointi ja hitsauskonevalmistus kehittyivät yhtä nopeasti. Hankkijan kanssa sovittu yhteistyösopimus nosti Walliuksen valtakunnalliseksi toimijaksi, ja vuodesta 1980 osa yrityksen tuotannosta on mennyt vientiin. ==Lähteet== ==Aiheesta muualla== *Yrityksen verkkosivut Luokka:Suomalaiset perheyritykset Luokka:Hitsaus
Tšulpan Hamatova

Tšulpan Nailevna Hamatova (, , s. 1. lokakuuta 1975 Kazan, Neuvostoliitto) on tataaritaustainen venäläinen näyttelijä, joka on työskennellyt niin elokuvien kuin television ja teatterin parissa. Hänen debyyttinsä valkokankaalla oli Vadim Abdrašitovin vuoden 1997 elokuvassa "Tanssijan aika" (Время танцора). Suomessa Yle näytti vuonna 2010 Arbatin lapset -sarjan, jossa Hamatova oli naispääosassa. Hamatovan on sanottu olevan johtavimpia Venäjän näyttelijöitä. Hänelle on myönnetty muun muassa maan korkein kunnianimike, "Venäjän federaation kansantaiteilija". Hän on näytellyt myös ulkomailla. Vuonna 2022 Hamatova asuu Latviassa ja työskentelee Riian paikallisessa teatterissa Jaunais Rīgas teātris. Hamatova on ollut mukana hyväntekeväisyystoiminnassa, joka keskittyy auttamaan onkologisista ja hematologisista sairauksista kärsiviä lapsia. Yhdessä näyttelijä Dina Korzunin kanssa vuosina 2005-2006, Hamatova järjesti hyväntekeväisyyskonsertin "Anna minulle elämä" (Подари мне жизнь). Hamatova on Armen Sargsjanin kanssa perustanut hyväntekeväisyyssäätiön "Lahjoita elämä" (Подари жизнь). Vuonna 2014 Hamatova oli venäläisen lehden "Ogonjok" (Огонёк) "100 vaikutusvaltaisinta naista Venäjällä" -listauksessa sijalla 14. Samaisena vuonna Hamatova oli Sotšin talviolympialaisissa yksi kuudesta olympialipun kantajista avajaisseremonioissa. Tšulpanin veli Šamil Hamatov on myös näyttelijä. == Lähteet == == Aiheesta muualla == * *Kotisivulle Luokka:Venäläiset taitoluistelijat Luokka:Venäläiset näyttelijät Luokka:Vuonna 1975 syntyneet Luokka:Elävät henkilöt
Siniseepra-ahven

Siniseepra-ahven (Neolamprologus tretocephalus) on afrikkalaisen Tanganjikajärven pohjoisosissa endeemisenä esiintyvä kirjoahvenlaji. Lajia pidetään myös akvaariokalana Luettu 17.11.2008. Laji on luonteeltaan aggressiivinen. == Koko ja ulkonäkö == Siniseepra-ahvenkoiraat voivat kasvaa 15 cm pitkiksi naaraiden jäädessä hieman pienikokoisemmiksi. Pohjaväriltään laji on harmaa tai sininen mustin pystyraidoin. Kalan evät ovat väriltään siniset. == Vesiolot ja ravinto == Siniseepra-ahvenet viihtyvät parhaiten vedessä, jonka lämpötila on 24–26 °C ja pH 7,6–8,0. Ravintonaan siniseepra- ahven käyttää vedessä eläviä etanoita, jotka se murskaa suuhunsa kehittyneillä luulevyillä. == Aiheesta muualla == * Tanganjikajärven biotooppiakvaario * Luettelo akvaariokaloista == Lähteet == Luokka:Kirjoahvenet Luokka:Akvaariokalat
Lutz Heilmann

Lutz Heilmann (s. 7. syyskuuta 1966 Zittau, Itä-Saksa) on saksalainen poliitikko. Heilman oli aikanaan kommunisti, mutta vaihtoi poliittisen linjansa pehmeämmäksi Itä-Saksan kaaduttua. Heilmannin työskentely Stasin leivissä on ollut paljon julkisuudessa keskusteltu aihe. Vuoden 2009 valtiopäivävaalien lähestyessä hän aloitti oikeusjutun saksankielistä wikipediaa vastaan, koska halusi poistettavaksi maininnan yhteydestään verkossa toimivaan seksikauppaan , jonka omistajan kanssa hän oli aikaisemmin seurustellut. Heilmann sai oikeuden päätöksellä saksankielisen Wikipedian osittain sensuroitua, koska se sisälsi tietoja, jotka eivät välttämättä pidä täysin paikkansa. == Lähteet == == Aiheesta muualla == * Wikipedia, die Stasi und der Linken-Politiker Welt Luokka:Saksalaiset poliitikot Luokka:Vuonna 1966 syntyneet Luokka:Elävät henkilöt
Korpela

Korpela on useiden suomalaisten kylien tai kyläkuntien nimi ja suomalainen sukunimi. ==Paikannimenä== Kotimaisten kielten Asutusnimihakemiston mukaan Korpela voi tarkoittaa seuraavia: * Korpela eli Korpelankylä, kyläkunta Etelä- Pohjanmaan Isojoella * Korpela, kyläkunta Keski-Pohjanmaan Kannuksessa * Korpela, kylä Kainuun Kuhmossa * Korpela, kylä Etelä-Karjalan Lemillä * Korpela, kylä Etelä-Savon Mikkelissä (Ristiinan pitäjässä) * Korpela, kylä Keski-Pohjanmaan Perhossa * Korpela, kylä Varsinais-Suomen Sauvossa * Korpela, kylä Varsinais-Suomen Savitaipalella * Korpela, kyläkunta Lapin Tervolassa ==Sukunimenä== Tunnettuja Korpeloita: *August Korpela (1877–1952), baptistisaarnaaja *Eemu Korpela, näyttelijä *Eero Johannes Korpela (1898–1986), virkamies ja MTK:n toiminnanjohtaja, pakinoitsija *Ella Korpela (s. 1999), pesäpalloilija *Eva Korpela (o.s. Lundgren, s. 1958), ruotsalainen ampumahiihtäjä ja maailmanmestari *Heikki Korpela (s. 1990), maastohiihtäjä *Helena Korpela (o.s. Virtanen, 1925–1981), sanoittaja ja pakinoitsija *Isko Korpela (1907–1990), pikaluistelija ja metsänhoitaja *Jahvetti Korpela (oik. Niilo Ödman, 1901–1956), näytelmäkirjailija *Jani Korpela (s. 1997), futsalpelaaja *Jorma Korpela (1910–1964), modernistinen kirjailija, opettaja, Simo Korpelan poika *Juhani Korpela (s. 1940), liikenne- ja viestintäministeriön kansliapäällikkö *Juho Korpela (1869–1931), Kurikassa vaikuttanut tehtailija ja sahanomistaja *Jukka Korpela (s. 1952), tietokirjailija *Jukka Korpela (s. 1957), historioitsija, professori *Kalevi Korpela (s. 1960), psykologi, professori *Kalle Korpela (1859–1928), kirjailija *Kari-Kalervo Korpela (1947–1989), runoilija *Kauko Korpela (1931–2022), jääpalloilija, maahockeypelaaja ja jalkapalloilija *Kauko Korpela (1927–2016), geologian professori *Lauri Korpela (1891–1954), näyttelijä *Leo Korpela (1899–1951), taidemaalari *Martti Korpela (1938–2017), Elintarviketeollisuusliiton johtaja *Matias Korpela (s. 1989), kilpakävelijä *Merja Korpela (s. 1981), moukarinheittäjä *Paavo Korpela (1918–1990), seiväshyppääjä *Riitta Korpela (o.s. Varpuluoma, s. 1957), laulaja *Risto Korpela (s. 1949), pankinjohtaja, kauppaneuvos *Sampsa Korpela (1903–1968), kirjailija *Sarita Friman-Korpela (o.s. Friman, s. 1975), romanitutkija ja neuvotteleva virkamies *Simo Korpela (1863–1936), rovasti, virsirunoilija *Tapio Korpela (1928–2008), metsänhoitaja ja ylijohtaja *Tinja-Riikka Korpela (s. 1986), jalkapallomaalivahti *Tommi Korpela (s. 1968), näyttelijä, käsikirjoittaja ja tietokirjailija *Toivo Korpela (1900–1963), lestadiolainen saarnaaja, korpelalaisuuden isä *Toivo J. Korpela (1888–1960), toimittaja ja kirjailija *Tuomas Korpela (s. 1978), jalkapalloilija *Tuula Sariola (o.s. Korpela, s. 1941), kirjailija *Ulla Maaskola (o.s. Korpela, s. 1959), hiihtäjä *Viljo Korpela (1894–1987), jääkärimajuri *Viljo Korpela (1925–2005), akrobaatti ja keksijä ==Kuvitteellisia Korpeloita== * Korpela, hahmo Väinö Linnan teoksessa Tuntematon sotilas * Ulla Korpela sarjassa Tankki täyteen ==Muita== *Lihajaloste Korpela *Korpelalaisuus *Korpelan kujanjuoksu
Prince of Darkness

Prince of Darkness tarkoittaa seuraavia asioita: * Pimeyden valtias (Prince of Darkness), John Carpenterin kauhuelokuva * Dracula – pimeyden ruhtinas (Dracula: Prince of Darkness), Terence Fisherin kauhuelokuva * Prince of Darkness, Ozzy Osbournen kokoelma-albumi * Prince of Darkness, Alice Cooperin kokoelma-albumi * Prince of Darkness, Big Daddy Kanen albumi.
Naumburg (Hessen)

Naumburg on kaupunki Hessenin osavaltion pohjoisosassa Saksassa 25 kilometriä Kasselista lounaaseen. Se sijaitsee 474 km²:n laajuisen Habichtswaldin luonnonpuiston länsiosassa. Kaupungin halki virtaa 33-kilometrinen Elbe, joka on Ederin sivujoki. ==Historia ja nähtävyyksiä== Varhaisin asiakirjamaininta Naumburgista on vuodelta 1170. Se kuului Mainzin hiippakuntaan vuoteen 1802, joten se oli uskonpuhdistuksen jälkeen katolinen erillisalue protestanttisessa Hessenissä. Vuonna 1803 Naumburg liitettiin Fritzlarin, Amöneburgin ja Neustadtin kanssa Fritzlarin ruhtinaskuntaan, joka kuului Hessen-Kasselin maakreivikuntaan. Naumburg liitettiin muun kreivikunnan mukana Preussiin vuonna 1866. Suurin osa naumburgilaisista sai elantonsa maataloudesta 1800-luvun alkuun asti. 1900-luvulla tärkeimmiksi työllistäjiksi tulivat teollisuus- ja palveluelinkeinot, kuten Volkswagenin tehdas viereisessä Baunatalin kaupungissa. Naumburgin nähtävyyksiä on muun muassa klassistinen Elberbergin linna, Schloss Elberberg, englantilaisine puutarhoineen. Vanhassakaupungissa on säilynyt ristikkotalokokonaisuuksia 1600-luvun lopulta. Katolisen Pyhän Crescentiuksen kirkon () historia ulottuu 1300-luvulle. Vuoden 1684 suuren kaupunginpalon jälkeen kirkko rakennettiin laajalti uudelleen. Kirkon eteläistä julkisivua koristaa goottilainen Madonna-patsas vuodelta 1340. Patsaan tekijän henkilöllisyyttä ei tiedetä. Hän on saanut veistämänsä teoksen mukaan nimen Meister der Naumburger Madonna, Naumburgin Madonnan mestari. Kirkon sisällä on muun muassa goottilainen Marianpatsas 1300-luvun lopulta. Naumburgissa sijaitsee Hessencourrier-radan toinen pääteasema. Esihistoriallinen uhripaikka, Heiligenbergin jättiläiskivi (), sijaitsee Habichtswaldin luonnonpuistossa. Naumburgin kautta kulkee temaattinen lomareitti Deutsche Fachwerkstraße. ==Aiheesta muualla== *Kaupungin verkkosivusto *Altenstädtin kaupunginosan viralliset sivut *Heimarshausenin kaupunginosan viralliset sivut *Tietoa Elbenbergin kaupunginosasta Luokka:Hessenin kunnat Luokka:Saksan kaupungit
.org

.org (sanasta organization, ) on ylätason verkkotunnus. Se on yksi alkuperäisistä ja ensimmäisistä ylätason verkkotunnuksista, jotka otettiin käyttöön tammikuussa 1985. Vuodesta 2003 lähtien .org-tunnusta on hallinnoinut Public Interest Registry. .org-verkkotunnukset oli alun alkujaan tarkoitettu organisaatioille, joille muut ylätason tunnukset eivät soveltuneet, ja ne liitetään yleensä yleishyödyllisiin yhteisöihin. Luokka:Ylätason verkkotunnukset
Barbituurihappo

Barbituurihappo (muita nimiä barbituraattihappo ja malonyyliurea) on pyrimidiinijohdannainen, heterosyklinen orgaaninen yhdiste josta on johdettu joukko depressantteja lääkeaineita, barbituraatteja. Puhtaalla barbituurihapolla ei ole barbituraattien tavoin fyysisiä tai psyykkisiä vaikutuksia. Barbituurihapon keksi saksalainen kemisti Adolf von Baeyer vuonna 1864 yhdistäessään kondensaatioreaktiossa ureaa ja appelsiinimehusta saatavaa malonihappoa. Malonihappo on myöhemmin korvattu prosessissa dietyylimalonaatilla. Barbituurihappoa käytetään myös synteesissä riboflaviinin valmistukseen. Barbituurihappo on huoneenlämmössä hajuton, veteen hyvin liukeneva jauhe. Barbituurihapon kemiallinen kaava on C4H4N2O3, moolimassa 128,09 g/mol, CAS-numero 67-52-7. == Aiheesta muualla == *PubChem: Barbituric acid *Kyoto Encyclopedia of Genes and Genomes (KEGG): Barbituric acid *ChemBlink: Barbituric acid Luokka:Pyrimidiinit
Michelle Smith

Michelle de Bruin (o.s. Smith, 16. joulukuuta 1969 Rathcoole) on irlantilainen entinen uimari ja ainoa irlantilainen uinnin olympiavoittaja. Vuoden 1996 kesäolympialaisissa hän voitti kolme olympiakultaa, 200 ja 400 metrin sekauinneissa sekä 400 metrin vapaauinnissa. Lisäksi Smith voitti olympiapronssia 200 metrin perhosuinnissa. Uransa aikana Smith voitti myös neljä kultaa uinnin EM-kilpailuista; kaikki eri matkoilta, sekä yhteensä kolme hopeaa. Smithin olympia- ja EM-saavutusten yllä on kuitenkin pitkään leijunut doping-leima, sillä Sevillan EM-uintien jälkeen vuoden 1998 keväällä Smith asetettiin neljän vuoden kilpailukieltoon virtsanäytteen manipuloinnista. On väitetty, että tuossa kyseisessä dopingnäytteessä olisi ollut merkkejä testosteronin käytöstä, mutta näitä huhuja ei kuitenkaan ole todistettu. Kilpailukiellon astuessa voimaan Smith oli jo 29-vuotias, mistä syystä tuomio päätti hänen uransa. On epäilty, että Smith olisi saanut dopingaineita tulevalta aviomieheltään Erik de Bruiniltä, joka itse voitti MM-hopeaa miesten kiekonheitossa 1991, mutta kärysi dopingista vuonna 1993. Muun muassa Smithin kilpakumppani, moninkertainen olympiavoittaja Janet Evans on julkisesti ihmetellyt Smithin ennätysten nopeaa parantumista muutaman vuoden aikana. Smith ei kuitenkaan menettänyt EM- tai olympiamitalejaan, ja on yhä Irlannin kaikkien aikojen menestynein olympiaurheilija. == Lähteet == Luokka:Irlantilaiset uimarit Luokka:Irlantilaiset olympiavoittajat Luokka:Dopingrikkomuksesta tuomitut irlantilaiset Luokka:Dopingrikkomuksesta tuomitut uimarit Luokka:Vuonna 1969 syntyneet Luokka:Elävät henkilöt
Aleksin

Aleksin () on kaupunki Tulan alueella Venäjällä. Se sijaitsee Okajoen varrella 71 kilometriä Tulasta luoteeseen. Kaupunki on Aleksinin piirin keskus. Sen läpi kulkee Kalugan ja Tulan välinen rautatie (Aleksinin asema). Asukkaita on 63 000 henkeä (vuonna 2010). 1200-lopussa paikalle rakennettiin Tarusan ruhtinaskunnan puinen rajalinnoitus, joka mainitaan ensimmäisen kerran vuonna 1348. 1400-luvun alussa linnoitus siirtyi Moskovan ruhtinaskunnalle. Vuonna 1472 sen hävittivät tataarikaani Ahmatin joukot. 1600-luvun alussa asukkaat osallistuivat Ivan Bolotnikovin talonpoikaiskapinaan. 1700-luvun alkuun mennessä linnoitus menetti sotilaallisen merkityksensä. Vuonna 1729 seudulle rakennettiin rautatehdas, joka tuli tunnetuksi taidokkaista valurautatöistään. 1700–1800-luvulla Aleksinin satama toimi Tulaan suuntautuneen kaupan välittäjänä. Vuoden 1768 tulipalo hävitti kaupungin lähes kokonaan. Vuodesta 1777 lähtien Aleksin oli samannimisen Tulan lääniin kuuluneen kihlakunnan keskus. Toisessa maailmansodassa se oli saksalaisten miehittämä marras- joulukuussa 1941. Okan oikealla rannalla sijaitseva kaupungin vanha osa Zaretšje on pitkälti säilyttänyt 1800-luvun maaseutukaupungin ulkoasun. Nähtävyyksiä ovat entisen linnoituksen paikalla sijaitseva vanha Jumalansynnyttäjän kuolonuneen nukkumisen katedraali (1688) ja sen vieressä sijaitseva klassistinen uusi katedraali (1807–1813), barokkityylinen Pyhän Nikolaoksen kirkko (1787–1789) ja klassistinen Maslovin kauppiasperheen talo, jossa nykyään toimii kotiseutumuseo. Okan vasemmalla rannalla sijaitsevat entiset tehdastaajamat Myšega, Sotsgorod ja Petrovski, jotka liitettiin kaupunkiin vuonna 1958. ==Lähteet== * ==Aiheesta muualla== * Aleksinin piirin sivusto Luokka:Tulan alueen kaupungit
Knúkur

Knúkur on korkein kohta Skúvoyn saarella Färsaarten keskiosissa. Sen korkeus on 392 metriä ja se sijaitsee saaren länsiosassa. Knúkur on ainoastaan metrin korkeampi kuin etelämpänä sijaitseva Heyggjurin Mikli. == Lähteet == Luokka:Färsaarten maantiede
Lin Li

Lin Li (, 4. toukokuuta 1970 Jiangsu) on kiinalainen entinen uimari ja olympiavoittaja. Vuoden 1992 kesäolympialaisissa hän voitti olympiakultaa 200 metrin sekauinnissa, sekä olympiahopeaa 200 metrin rintauinnissa sekä 400 metrin sekauinnissa. Hänen 200 metrin voittoaikansa 2.11,65 oli uusi ME-aika, ja se säilyi voimassa yli viisi vuotta. Vuotta ennen Barcelonan olympialaisia Lin oli jo voittanut Perthin MM-kilpailuissa maailmanmestaruudet 200 ja 400 metrin sekauinneissa. Atlantan olympialaisissa 1996 Lin voitti vielä pronssia ME-matkaltaan 200 metrin sekauinnista. == Lähteet == Luokka:Kiinalaiset uimarit Luokka:Kiinalaiset olympiavoittajat Luokka:Vuonna 1970 syntyneet Luokka:Elävät henkilöt
Heyggjurin Mikli

Heyggjurin Mikli on Skuvoyn saaren toiseksi korkein kohta Färsaarten keskiosissa. Se sijaitsee saaren eteläosassa ja on korkeudeltaan 391 metriä. Näin se on vain metrin matalampi kuin saaren korkein kohta Knúkur, 392 metriä. Luokka:Färsaarten maantiede
Thelma Kalama

Thelma Kalama (24. maaliskuuta 1931 Honolulu, Havaiji – 17. toukokuuta 1999 Honolulu, Havaiji) oli yhdysvaltalainen uimari ja olympiavoittaja. Kalama voitti vuoden 1948 kesäolympialaisissa Lontoossa 17-vuotiaana olympiakultaa 4 × 100 metrin vapaauintiviestistä. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1931 syntyneet Luokka:Vuonna 1999 kuolleet
Reinin kaupunkiliitto

Reinin kaupunkiliitto oli Bingenin, Mainzin, Oppenheimin ja Wormsin kaupunkien 1254 perustama liitto, johon vähitellen osallistui noin 70 muuta kaupunkia sekä maallisia ja hengellisiä ruhtinaita. Kaupungit olivat pääasiassa Reinjoen varrella Baselin ja Kölnin välillä. Liitto syntyi keisari Fredrik II:n kuoleman ja hänen seuraajansa valinnan välisenä aikana, ja sen tarkoituksena oli rauhan säilymisen takaaminen Saksan poliittisesti sekasortoisissa oloissa. Vuonna 1388 tapahtuneen Wormsin tappion jälkeen liitolla ei enää ollut valtakunnallista merkitystä. ==Lähteet== * Uusi tietosanakirja, Tietosanakirja oy 1964 Luokka:Pyhä saksalais-roomalainen keisarikunta Luokka:Wormsin historia Luokka:Mainzin historia
Judit Temes

Judit Tuider (o.s. Temes, 10. lokakuuta 1930 Sopron – 11. elokuuta 2013 Budapest) oli unkarilainen uimari, olympiavoittaja ja maailmanmestari. Temes osallistui uransa aikana yhteensä kolmiin olympialaisiin. == Urheilu-ura== Temes osallistui 17-vuotiaana ensimmäisiin olympialaisiinsa vuonna 1948 Lontoossa. Siellä hän osallistui 100 metrin vapaauintiin, jossa hän sijoittui välieränsä viimeiseksi ja karsiutui loppukilpailusta. Samoissa kilpailuissa hän osallistui myös 4 × 100 metrin vapaauintiviestiin, jossa Unkarin joukkue sijoittui viidenneksi. Neljä vuotta myöhemmin Helsingin kesäolympialaisissa Temes saavutti uransa kohokohdan: hän voitti olympiakultaa 4 × 100 metrin vapaauintiviestissä sekä olympiapronssia 100 metrin vapaauinnissa. Kaksi vuotta kilpailuiden jälkeen EM-kilpailuissa Torinossa Temes voitti jälleen kultaa 4 × 100 metrin vapaauintiviestistä sekä hopeaa 100 metrin vapaauinnista.http://sports123.com/swi/we-100fr.htmlhttp://sports123.com/swi/we-4x100fr.html Temes jatkoi uraansa vielä Melbournen olympialaisiin asti, mutta siellä menestys jäi hieman vaatimattomammaksi; seitsemäs sija 4 × 100 metrin vapaauintiviestissä sekä seitsemäs sija 100 metrin selkäuinnin kolmannessa alkuerässä, mikä johti karsiutumiseen välieristä ja loppukilpailusta. Olympialaisten jälkeen Temes lopetti menestyksekkään uransa. === Yksityiselämä === Temes meni myöhemmin naimisiin, ja hänet tunnettiin Tuider–sukunimellä. Hän kuoli Budapestissa 11. elokuuta 2013.http://sportgeza.hu/uszas/2013/08/12/elhunyt_temes_judit_olimpiai_bajnok_uszo/ == Lähteet == * Judit Temes Bio, Stats and Results Olympics at Sports- Reference.com === Viitteet === Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1930 syntyneet Luokka:Vuonna 2013 kuolleet
Hannah Marks

Hannah Gayle Marks (s. 13. huhtikuuta 1993 Santa Monica, Kalifornia, Yhdysvallat) on yhdysvaltalainen näyttelijä. Hän aloitti näyttelemisen vuonna 2005 elokuvassa Doll Graveyard ja on vieraillut muun muassa sarjoissa Ruma Betty, Num3rot ja C.S.I. Miami. Vuodesta 2016 lähtien Marks on näytellyt yhtä päärooleista BBC American televisiosarjassa Dirk Gentlyn holistinen etsivätoimisto. Hannah Marks on näyttelijä Nova Ballin tytär. Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt
Caren Metschuck

Caren Mahn (o.s. Metschuck, s. 27. syyskuuta 1963) on saksalainen entinen uimari ja olympiavoittaja, joka edusti urallaan Itä-Saksaa. Metschuck voitti vuoden 1980 kesäolympialaisissa Moskovassa kolme olympiakultaa. Ne tulivat 100 metrin perhosuinnista sekä 4 × 100 metrin vapaauintiviestistä ja sekauintiviestistä. Samoissa kilpailuissa hän voitti myös olympiahopeaa 100 metrin vapaauinnista. Metschuck oli jo kaksi vuotta aikaisemmin voittanut MM- hopeaa 4 × 100 metrin vapaauintiviestistä Berliinissä järjestetyissä MM- uinneissa. Myöhemmällä urallaan Metschuck saavutti vielä kolme EM-kultaa; ne tulivat Splitistä vuonna 1981. Metschuck valittiin vuonna 1990 International Swimming Hall of Famen jäseneksi. Nykyisin hän toimii Rostockissä erään uimaseuran päävalmentajana, ja hänen valmennettaviinsa on kuulunut muun muassa ME-uimari ja maailmanmestari Thomas Rupprath. Sittemmin hän on myös mennyt naimisiin ja käyttää nykyisin miehensä sukunimeä. == Lähteet == Luokka:Itäsaksalaiset uimarit Luokka:Saksalaiset uimarit Luokka:Itäsaksalaiset olympiavoittajat Luokka:Vuonna 1963 syntyneet Luokka:Elävät henkilöt
Pete Parkkonen (rumpali)

Pete Parkkonen (s. 4. marraskuuta 1964 Helsinki) on suomalainen rumpali. Hän soitti Zen Caféssa, joka on perustettu 1992 Turussa. Parkkonen on soittanut myös Kebassa, jonka ura ajoittuu 1980-luvulle, ja Inkvisitiossa, jonka ensilevy Paratiisi ilmestyi 1989. Näiden välissä Parkkonen soitti Toni Rossin Sinitaivas-orkesterissa. Rumpujen lisäksi Parkkonen soittaa perkussioita. Hän oli apuäänittäjänä Zen Cafén albumilla Laiska, tyhmä ja saamaton. Parkkosen veljet Tomi Parkkonen ja Jussi Parkkonen ovat myös tunnettuja rumpaleita. Luokka:Suomalaiset rumpalit Luokka:Zen Cafén jäsenet Luokka:Vuonna 1964 syntyneet Luokka:Elävät henkilöt
Gabriella Cilmi

Gabriella Lucia Cilmi (s. 10. lokakuuta 1991 Melbourne, Australia) on australialainen pop-laulaja. Hän on parhaiten tunnettu singlestään Sweet About Me, joka julkaistiin Australiassa huhtikuussa 2008. Sama kappale on tullut tutuksi myös Rexonan TV-mainoksessa. Samana vuonna Cilmi voitti kuusi ARIA- palkintoa, muun muassa "Vuoden single"- ja "Paras naisartisti" -palkinnot. == Diskografia == === Albumit === * Lessons to Be Learned (2008) * Ten (2010) * The Sting (2013) === Singlet === * "Sanctuary" (2007) * "Sweet About Me" (2008) * "Don't Wanna Go to Bed Now" (2008) (vain Australia) * "Save the Lies" (2008) * "Warm This Winter" (2008) * "On a Mission" (2010) * "Hearts Don't Lie" (2010) * "Defender / Magic Carpet Ride" (2010) * "The Sting" (2013) * "Symmetry" (2013) == Lähteet == == Aiheesta muualla == * Cilmin englantilainen kotisivu * Cilmin australialainen kotisivu * * Luokka:Australialaiset laulajat Luokka:Vuonna 1991 syntyneet Luokka:Elävät henkilöt
Martti Paalanen

Martti Rafael Paalanen (11. marraskuuta 1887 Tampere – 28. helmikuuta 1961) oli suomalainen arkkitehti ja taidemaalari. Paalasen vanhemmat olivat kansakoulun opettaja Villehad Paalanen ja Anna Palinqvist. Hänen veljensä oli arkkitehti Elias Paalanen. Martti Paalanen pääsi ylioppilaaksi 1907 ja valmistui arkkitehdiksi 1915. Paalanen opiskeli Taideteollisessa keskuskoulussa 1907–08 ja Helsingin yliopiston piirustussalissa 1907–1908. Paalanen aloitti arkkitehtina 1918 ja taiteilijan debyyttinsä hän teki 1942. Paalanen oli arkkitehtitoimisto Elias ja Martti Paalasen osakkaana 1917–1923 ja sen jälkeen hänellä oli toimisto omissa nimissään. Paalanen toimi sosiaaliministeriön arkkitehtina 1923–1928 ja valtion talojen isännöitsijänä Helsingissä 1934–1937. Hän suunnitteli useita kunnalliskoti- ja koulurakennuksia eri puolille Suomea. == Rakennuksia == * Hjertrud Paloheimon huvila Linnamäki, Tuusula. 1920-luvulla *Karin koulu, Rauma. 1931 *Suojeluskuntain päällystökoulun päärakennus, Tuusula. 1934 *Varkauden kirkko, seurakuntatalo ja pappila. 1938 * Sisä-Suomen mielisairaalan hoitokoti, Suolahti (yhdessä I. ja M. Aaltosen kanssa) * Hirsinen kesähuvila, Tampere, rakennus 1920-luvun alusta == Maalauksia == * Varkauden kirkon ja pappilan seinämaalaukset 1938–1940 == Lähteet == * Wikiaineisto: Kuka kukin oli 1961 * Suomen kuvataiteilijat-verkkomatrikkeli Luokka:Suomalaiset arkkitehdit Luokka:Vuonna 1887 syntyneet Luokka:Vuonna 1961 kuolleet
Alzamai

Alzamai () on kaupunki Irkutskin alueen Nižneudinskin piirissä Venäjällä. Se sijaitsee Sajanvuorten itäosassa Toporok-joen rannalla 600 kilometriä Irkutskista luoteeseen. Kaupungin läpi kulkee Krasnojarskin ja Irkutskin välinen rautatie (Alazamain asema). Asukkaita on 7 100 henkeä (vuonna 2008). Alzamain asemataajamasta tuli kaupunki vuonna 1955. Kaupungissa toimii puunjalostuslaitos ja konepaja. ==Lähteet== * Luokka:Irkutskin alueen kaupungit
Andreapol

Andreapol () on kaupunki Tverin alueella Venäjällä. Se sijaitsee Valdain ylängön reunalla Väinäjoen yläjuoksulla. Kaupunki on Andreapolin piirin keskus. Sen kautta kulkee Bologojen ja Velikije Lukin välinen rautatie (Andeapolin aseman sijainti ). Kaupungin itäpuolella sijaitseva sotilaslentokenttä erottuu selvästi satelliittikuvasta. Asukkaita on 8 600 henkeä (vuonna 2009). Andreapolissa sijaitsee Jaroslavin alueelta Velikije Lukin suuntaan ja edelleen Valko-Venäjän Navapolatskiin johtavan öljynsiirtoputken pumppuasema. Tätä pumppuasemaa on tarkoitus uudistaa tukemaan Venäjän rakenteilla olevaa toista Itämeren öljyputkea (BPS-2). ==Lähteet== ==Aiheesta muualla== * Andreapolin kaupungin sivusto Luokka:Andreapolin piiri Luokka:Tverin alueen kaupungit
Sandia National Laboratories

Sandia National Laboratories on Yhdysvaltain energiaministeriön alainen ydinaselaboratorio, jonka pääyksikkö sijaitsee Albuquerquessa Uudessa- Meksikossa ja toinen yksikkö Livermoressa Kaliforniassa. Sandia on erikoistunut ydinaseiden sytyttimiin ja turvalaitteisiin, mutta on myös supertietokonetekniikan johtavia toimijoita. Laboratorio sai alkunsa Manhattan-projektin D-disioonan nimellä heinäkuussa 1945. ==Hallinto== Sandiaa hallinnoi Sandia Corporation, jonka omistaa Lockheed Martin. Hallinto siirtyi jo 1949 Kalifornian yliopistolta yritykselle, joka oli tuollon ATT:n tytäryhtiö. Kansallisen laboratorion statuksen se sai 1979. Vuonna 1998 laboratorion budjetti oli 1,36 miljardia dollaria, josta 47 % kohdistui aseohjelmiin, 16 % energiaministeriön ohjelmiin (ml. aseohjelmat), 9 % ydinaseiden leviämisen estämiseen ja 28 % energia- ja ympäristöohjelmiin. Vuonna 1998 sen työvoima oli 7 500 henkilöä. ==Aiheesta muualla== * Laboratorion kotisivut *Sandia Yhdysvaltain energiaministeriön sivuilla (pdf) Luokka:Yhdysvaltain energiaministeriö Luokka:Yhdysvaltain tutkimuslaitokset Luokka:Ydintutkimuslaitokset Luokka:Yhdysvaltain ydinaseohjelma
Heikki Peura

Oskar Henrik (Heikki) Peura (7. maaliskuuta 1870 Laukaa – 26. marraskuuta 1937 Rautalampi) oli suomalainen maanviljelijä, kauppaneuvos ja puunjalostusteollisuudenharjoittaja.Kauppaneuvos H. Peura kuollut, Helsingin Sanomat, 27.11.1937, nro 321, s. 8, Kansalliskirjaston digitaaliset aineistot Peuran vanhemmat olivat maanviljelijä Adolf Peura ja Vilhelmiina Monthän. Hän omisti Korholan kartanon Rautalammilla ja vuodesta 1910 Haminalahden kartanon Kuopion maalaiskunnassa. Vuonna 1892 Peura alkoi harjoittaa lisäksi yksityistä meijeriliikettä, jonka tuotteet hän myi suoraan ilman välikäsiä Englantiin, Tanskaan ja Saksaan. Hän aloitti samoihin aikoihin myös viljan tuonnin Suomeen Venäjältä ja muualta Euroopasta. Peura perusti vuonna 1896 sahan ja myllylaitoksen Iisvedelle sekä 1903 vähittäiskaupan ja 1908 myös rullatehtaan. H. Peura Oy:llä oli Iisvedellä näiden laitosten lisäksi mylly, tiilitehdas ja miilu puuhiilen valmistusta varten. Peura perusti lisäksi Kuopioon Pitkälahden sahan 1911, sähkövoimalaitoksen 1924 ja vientihöyläämön sekä puusepäntehtaan 1933. Heikki Peuran kuoltua H. Peura Oy siirtyi Rauma-Repolan haltuun. Iisveden tehdaslaitoksien toiminta päättyi 1983. Iisveden sahan rakennukset paloivat 1987 mutta alueella on vielä jäljellä 1912 valmistunut punatiilinen rullatehdasrakennus, siihen liittyvä 1920-luvulla valmistunut höyrykone- ja kattilarakennus savupiippuineen sekä puutavaran kuivausrakennus. Pitkälahden saha toimi vuoteen 1971 saakka, entisessä tiilisessä saharakennuksessa on nykyisin autokorjaamo ja varastotoimintaa. Heikki Peura oli jäsenenä Kansallis-Osake-Pankin hallintoneuvostossa ja hän sai kauppaneuvoksen arvon 1922. Heikki Peura oli naimisissa vuodesta 1893 kansanrunoilija Albert Kukkosen tyttären Aina Josefina Kukkosen kanssa. Aina Peura perusti Rautalammille pitäjänmuseon, Rautalammin museon, ja lahjoitti museon ylläpitoon ja kokoelmien kartuttamiseen tarvitun pääoman. Heikki ja Aina Peuran sukuhauta sijaitsee Rautalammin hautausmaalla. Sukuhaudalla on eräs tämän kulttuurihistoriallisesti merkittävään Rautalammin kirkon kokonaisuuteen kuuluvan hautausmaan tunnetuimmista muistomerkeistä. Mustalla kiviaidalla rajatun suuren sukuhaudan keskellä on kuvanveistäjä Eemil Halosen Huntu- veistos vuodelta 1947 (veistoksen jalustan mukaan 1943). == Lähteet == * Wikiaineisto: Kuka kukin oli 1961 * Urban Exploration Resource: Industrial complex of Peura Oy * Kajaanin kaupunkieksploraatio: Pitkälahden saha - Kuopio ===Viitteet=== Luokka:Suomalaiset liikemiehet Luokka:Vuonna 1870 syntyneet Luokka:Vuonna 1937 kuolleet Luokka:Kauppaneuvokset
Vela (satelliitti)

Vela oli amerikkalainen maapallolla tapahtuvia ydinräjäytyksiä tarkkailevien valvontasatelliittien sarja. Niiden päätehtäviin kuului valvoa mm. Yhdysvaltain ja Neuvostoliiton välille solmittua osittaista ydinkoekieltoa (Partial Test Ban Treaty) vuonna 1963. Satelliittien nimi on espanjaa ja tarkoittaa "tarkkailijaa".http://www.astronautix.com/craft/vela.htm ==Taustaa== Satelliittiohjelma alkoi nimellä Vela Hotel vuonna 1959 osana Vela-ohjelmaa. Sen hallinnasta vastasi Yhdysvaltain puolustushallinnon (Department of Defense) Advanced Research Projects Agency ja satelliittien toteuttamisen hoiti TRW Inc. Ensimmäiset Vela-satelliitit laukaistiin avaruuteen 17. lokakuuta 1963. Atlas-kantoraketti vei tuolloin Maata kiertävälle radalle kaksi Vela-satelliittia. Seuraavat kaksi satelliittia laukaistiin avaruuteen heinäkuussa 1964. Tämän jälkeen laukaistiin vielä kaksi satelliittia heinäkuussa 1965 eli ensimmäisen sukupolven Vela-ohjelmaan kuului kaikkiaan kuusi satelliittia. Satelliittien toinen sukupolvi Advanced Vela syntyi vuonna 1967. Tähän kuului jälleen kuusi satelliittia, jotka laukaistiin avaruuteen vuosina 1967, 1969 ja 1970. ==Satelliitin toiminta== Ensimmäisissä Vela-satelliiteissa oli 12 röntgenilmaisinta ja 18 neutroni-ilmaisinta tai gamma-detektoria. Vuonna 1965 laukaistuissa satelliiteissa oli mukana myös optinen tunnistin. Mittalaitteiden sähköteho oli 90 W. Advanced Vela -satelliiteissa oli pii-ilmaisimet röntgensäteilyn mittaamiseen. Ne tarkkailivat lisäksi Auringon aktiivisuutta, maapallon ukkosmyrskyjä sekä avaruuden röntgen- ja gammasäteilyn lähteitä. Vela-satelliitit mittasivat ensimmäisinä gammapurkauksia avaruudessa. Satelliittien sähköteho oli 120 W. Vela-satelliitit laukaistiin hyvin etäisille kiertoradoille noin 102 000 km:n korkeuteen, jossa Maapallon säteilyvyöhykkeet eivät enää häirinneet niiden mittauksia. Vela-satelliitit olivat myös hyvin pitkäikäisiä, sillä niiden toimintaikä oli jopa 7-15 vuotta. Advanced Vela -sarjan satelliitit olivat kooltaan 1,42 x 1,17 metriä ja niiden massa oli 231 kg.http://www.astronautix.com/craft/advdvela.htm == Etelä-Atlantin välähdys == Vela-satelliitti havaitsi signaalin 22. syyskuuta 1979, joka vastasi ilmakehässä tehtyä ydinräjähdystä. Tämän arveltiin tuolloin olleen Etelä- Afrikan ydinkoe. Myöhemmin on myös epäilty kyseessä olleen Israelin ydinasetesti.http://foia.abovetopsecret.com/VELA_SATELLITE/THE_VELA_INCIDENT/REPORTS/AD_HOC_REPORT_SEPT_23_1980.pdf ==Nykyaika== Nykyisin vastaavaa valvontatehtävää tekevät Defense Support Program (DSP) satelliitit ja 1980-luvun lopusta alkaen myös GPS-satelliittien kuljettamat mittalaitteet. Valvontaohjelman nimi on nykyisin Integrated Operational Nuclear Detection System (IONDS). == Lähteet == ==Aiheesta muualla== * NASA/JPL Vela Quick Look * NASA: Vela 5A * Vela Satellites * Vela * Advanced Vela Luokka:Kaukokartoitussatelliitit Luokka:Sotilaalliset satelliitit
Ohjelmistojen analysointi

Ohjelmistojen analysointi saattaa viitata seuraaviin: * Lähdekoodin analysointi, tapa, jolla voidaan automaattisesti tai ihmisen suorittamana analysoida tietokoneohjelmien rakennetta tai käyttäytymistä. * Ohjelmistojen arviointi, tapa selvittää projektien ja ohjelmien tilanne, arvo ja merkitys. * Suorituskykyanalyysi, tietokoneohjelman ajonaikaisen tehokkuuden arviointi. Luokka:Ohjelmistotuotanto
Lähdekoodin analysointi

Lähdekoodin analysointi tarkoittaa ohjelmakoodin tutkimista ihmisen suorittamana tai automaattisesti työkalulla. Ohjelmistokehityksen tuloksena syntyy yleisesti lähdekoodia, joka on kirjoitettu jollakin lukuisista ohjelmointikielistä kuten Java, C, C++, C#, Perl jne. Koodi on yleensä ainutlaatuinen ratkaisu ja käy sellaisenaan vain yhteen tarkoitukseen. Silloin kun koodia on valmistunut jo paljon, puhutaan ns. perintöjärjestelmistä. Niiden sisältämän koodin tutkiminen on hyvin vaivalloista ihmisen tekemänä, sillä koodi sisältää tyypillisesti paljon riippuvuuksia ja epäjatkuvuuksia, joiden esille saaminen vaatii syvällistä ja vaivalloista tutkimista. Tätä tutkimista kutsutaan lähdekoodin analysoimiseksi. Lähdekoodin analysoinnin periaatteita on kolme: * Staattinen analyysi * Dynaaminen analyysi * Symbolinen analyysi == Katso myös == * Koodin katselmointi == Lähteet == *Jackson, D., and Rinard, M. (2000). Software Analysis: A Roadmap, CSE - *Future of SE Track 2000, 133-145 *Hoare, C. A. R. (2006). The ideal of verified software Luokka:Ohjelmointi
Maltillinen realismi

Maltillinen realismi (aristoteelinen realismi, vahva realismi) on realistinen universaalien ongelmaan liittyvä kanta. Sen mukaan universaalit eli yleiskäsitteet ovat olemassa (ovat reaalisia), mutta ne eivät ole olemassa missään omassa todellisuudessaan tai itsessään olemassa olevina universaalisina yksilöinä, vaan ainoastaan partikulaareissa eli yksilöolioissa (universalia in rebus, ”universaalit asioissa”). Ihmismielissä esiintyvinä universaaleina olioina universaalit ovat olemassa ainoastaan abstrahoinnin kautta, niin, että ihmisjärki tavoittaa havaintomaailman partikulaaristen olioiden yhteiset ominaisuudet ja tunnistaa samoja ominaisuuksia kantavat oliot yhteiseen kategoriaan kuuluviksi. Partikulaareista, jossa ne ilmenevät, niitä ei voida kuitenkaan erottaa. Aristoteles kannatti maltillista realismia. Maltillinen realismi suuntautui platonista realismia eli äärimmäistä realismia vastaan, jonka mukaan universaalit (ideat) olivat olemassa omassa ideamaailmassaan. Keskiajan universaalikiistan aikana konseptualismi oli usein, muun muassa Pierre Abélardilla, todellisuudessa lähellä Aristoteleen kantaa, vaikka nykyään se luetaan useimmiten osaksi nominalismia. == Katso myös == * Hylemorfismi == Aiheesta muualla == * Luokka:Aristotelismi Luokka:Ontologia Luokka:Realismi
Aniva

Aniva () on kaupunki Sahalinin alueella Venäjällä. Se sijaitsee Sahalinin eteläosassa 37 kilometriä Južno-Sahalinskista etelään. Kaupunki on Anivan piirin keskus. Asukkaita on 8 200 henkeä (vuonna 2008). Vuonna 1866 paikalla perustettiin Ljutogan kylä. Vuosina 1905–1945 se kuului Japanille nimellä Rudaka. Anivan kaupunki perustettiin vuonna 1946. Sen talous perustuu kalastukseen. ==Lähteet== * Luokka:Sahalinin alueen kaupungit
Apšeronsk

Apšeronsk () on kaupunki Krasnodarin aluepiirissä Venäjällä. Se sijaitsee Pšeha-joen rannalla 357 kilometriä Krasnodarista kaakkoon. Kaupunki on Apšeronskin piirin keskus. Sen kautta kulkee Armavirin ja Tuapsen väliseltä rautatieltä haarautuva sivurata (Apšeronskajan asema). Asukkaita on 40 000 henkeä (vuonna 2013). Apšeronskajan kasakkakylä perustettiin vuonna 1863. Vuonna 1947 siitä tuli Apšeronskin kaupunki. Paikkakunnalla on puunjalostus- ja elintarviketeollisuutta. == Lähteet == * == Aiheesta muualla == * Apšeronskin piirin sivusto Luokka:Krasnodarin aluepiirin kaupungit
Aramil

Aramil () on kaupunki Sverdlovskin alueella Venäjällä. Se sijaitsee Uralin itärinteellä Iset-joen rannalla 15 kilometriä Jekaterinburgista kaakkoon. Kaupunki on perustettu vuonna 1966. Asukkaita on 14 800 henkeä (vuonna 2007). ==Lähteet== * ==Aiheesta muualla== * Aramilin kaupunki Sverdlovskin alueen sivustolla Luokka:Sverdlovskin alueen kaupungit